طرق الاستثمار الناجح

الاستثمار هو سبيلك الوحيد للحفاظ علي قيمة المال ومحاولة زيادتها ، فالمال لو وضع في صندوق لعشر سنوات سيصبح نفس الرقم لكن بقيمة أقل

ليه هتكلم عن اللي راجعين من السفر ، لان أكبر الأخطاء اللي بيقع فيها الشباب انه يستني لما يرجع ويبدء يشوف هيعمل ايه مع أنه ضيع فرصة استثمار الفلوس خلال الفترة اللي قعدها هناك



1. كيف استثمر اموالي في العقار

لا تضع البيض كله في سلة واحدة فلو معاك مليون جنيه وهتشتري فيلا أو قطعة أرض ده يعتبر استثماريا غير صحيح لأن الأفضل انك تشتري 4 شقق بالمليون جنية وقيس علي كده كل حاجة

السبب الاول هو الفقد فلما تيجي تحتاج فلوس لاي ظرف طارئ هتضطر تبيع الفيلا او قطعة الارض بسعر لقطة أو رخيص وكده عرضت نفسك لمخاطر الفقد أن الفلوس تبدء تصرف منها شئ ف شئ.

السبب الثاني ؛ وهو أن الأشياء غالية الثمن بتكون بطيئة البيع

يعني مش كتير اوي اللي يقدر يدفع مليون جنيه في شقة او فيلا لكن كتير جدا اللي يقدر يدفع 250 الف في شقة

فمع الوقت لو حبيت تبيع هتقعد فترة كبيرة جدا علي ما تلاقي الزبون المناسب ودا بيسبب أرهاق نفسي ومع كثر عرضها تتحرق في السوق فمحدش يشتريها وفي ناس بتقعد بالسنه والاتنين من كتر عرضها للعقار لفترة كبيرة بيتحرق في السوق.

السبب الثالث هو قلة المخاطر ؛ أنك لو تعرضت لأزمة مالية تحتاج 100 الف

هتضطر تبيع شقة واحدة ولتكن ب 250 الف.

فلو ضيعت الباقي 150 الف علي الاقل قدرت تحافظ علي ال3 شقق الباقيين ب750 الف فالمخاطر قلت.

السبب الرابع ؛ هو المكسب فلو هتقدر تشتري 4 شقق بمليون جنيه فالشقه 250 الف

سرعه دوران راس المال بتكون سريعة فتقدر انك تبيع وتشتري تبيع وتشتري وخلال سنتين توصل لضعف رقم الشقه ويوصل ل 500 الف وفي ناس شغلها التسقيع كما ذكرنا في بوست " ازاي تكسب فلوس "

فالعقار في مصر خلال 6 شهور بيزيد متوسط 7 ل 10 %

يعني خلال سنه ممكن يوصل لزيادة 20 % باقل تقدير

يعني تكسب علي 250 الف مبلغ 50 الف خلال سنة

اقرأ ايضا : كل أرقام خدمات عملاء البنوك المصرية

2. كيف استثمر اموالي بالذهب يعني اول شهر 5000 ج وليكن ارسلت 5000 ج ، تقدر بدل ما تجمد فلوسك نقديا انك تخزنهم في صورة ذهب ومع الوقت قيمة الذهب بتزيد فقيمة فلوسك بتزيد طردياً

فلو كل شهر هتشتري خاتم وتعينه هيكون افضل ليك خلال سنتين لما ترجع وتلاقي انك خلال سنتين كان مفروض يكون معاك 120 الف

24*5000=120000

لا ممكن مع الذهب توصل ل 130000 الف او 140000 وأكثر





3. كيف استثمر اموالي في العقارات في ناس بتقدر تبعت مقدم شقة وفي خلال سنة ونص يبعت مثلا الاقساط

هل تعتقد ان سعر الشقة خلال سنه ونص لم يتغير سعرها ؟

استفدت من عدم وجودك بانك اشتريت ولما رجعت لقيت فلوسك موجودة ولو بعتها تجيبلك مره ونص بأقل تقدير

تقدر تشتري حته أرض وتركنها سنه أو اثنين لحد ما ترجع ولكن سعر النهاردة غير سعرها بعد سنتين

فالاصلح ليك انك تدفع مقدم شئ من دلوقت ، مش تكيش لما تنزل من السفر لان سعرها زمان غير سعرها دلوقت

استفيد من فترة السنة او السنتين في زيادة السعر لان كده كده العقار بيزيد وحتي لو زيادة بسيطة فهي بتكون اعلي من فوائد البنك السنوية كأقصي تقدير





4. كيف استثمر اموالي في الاسهم أنت محتاج تشتري أسهم من كذا شركة شغالين بشكل فعال في السوق

حلو جدا انك تفتح مشروع لكن الافضل ليك انك تدخل شريك في كذا مشروع

وزي ما قولنا فوق لا ترمي البيض في سله واحدة

طيب اية الفكرة في النقطة دي ؟

الفكرة هنا تعود الي العائد من الاستثمار

عائد الاستثمار 10 % من مبلغ الاستثمار يعني خلال عشر سنوات تجيب المبلغ الاصلي من الاستثمار

مثال ؛ انت هتشتري بيت مؤجر ودخلة السنوي 50 الف

البيت ده بمبدء الاستثمار يساوي 500 الف

فانت خلال 10 سنوات هتقدر تجيب القيمة الاصلية من الاستثمار

لكن لو زيادة عن 500 الف فأنت تستثمر في المكان الخطأ

طيب محل سعره مليون جنية ، علي الاقل ايجارة الشهري لا يقل عن 8500 ل 9000 ج لانه خلال سنه هيوصل ل 100 ألف

هنا تقدر تستثمر وانت مطمن انه خلال عشر سنوات هيجيب المليون جنية تاني + قيمة المحل نفسه لو حبيت تبيعه

انما محل بمليون جنية وايجاره 5000 ج في الشهر.

لانك لو بحسابات البنوك المليون جنية هتاخد عليهم 12500 كل شهر يبقي ازاي تستثمر ب 3000 ج كل شهر.

مع عدم الدخول في تفاصيل في البنوك وغيرها لكنه مثال توضيحي

فالمشروع الجديد وارد جدا الخسارة فيه بنسبة كبيرة علي عكس المشاريع القائمة وفعالة ولكن الاستثمار في عده جهات فلو تعرضت أحد الجهات للخسارة فأنت في كذا جهة شغالة وبتكسب.

5. مشاكل الاستثمار الناجح للاسف 80 % من الناس اللي بترجع من السفر بيرجع تائة ومش عارف يعمل اية

بيفكر بين حاجتين يا يفتح مشروع او أنه يسافر تاني والسبب في كده انه عمال يصرف في فلوسه اللي حوشها ومش لاقي مصدر دخل كافي يعينه علي مصاريفه

فبيعمل اية ؟ ، فبيتجوز بالفلوس اللي حوشها ويرجع تاني من الصفر

وهنا الحل في انك تضع 80 % من الفلوس في أصول زي الشقق او الاراضي أو شهادات بنوك تحافظ علي المال ومع الوقت تدر عليه فلوس او تمنع عنه مصاريف

يعني الشقة ممكن تسكن فيها وتعيش لكن هتمنع عنك مصاريف زي الايجار والتنقل وال 20 % من مبلغ المال تقدر تتجوز به.

6. كيف استثمر أموالي في الحلال تقدر انك تشغلها وتجيب ميكروباص اجرة او تكون شريك في ميكروباص له خطوط ثابته مرخصة

الميكروباص في حدود من 400 ل 600 الف

فلو هتدخل شريك بالنص هيكون بيدر عليك دخل متوسط شهري لا يقل عن 3000 ج

فلو انت مستثمر 200 الف ل 300 الف

هيكون العائد السنوي 36000 اي خلال 7 ل 8 سنين هتوصل لأصل المبلغ بأعلي عائد علي الاستثمار

طيب ليه بحاول نفكر ونستثمر ؟

عشان مع مرور الوقت الزمن اثبت ان الاشياء دائما ترتفع سعرها

وان دائما الاصول والمقتنيات خلال سنوات قليلة بتزيد للضعف

فتقدر انك لو اشتريت شقه 150 الف خلال سنه توصل ل 230 ل 250 الف

وهكذا

فالعائد علي الاستثمار كبير

بخلاف الذهب اللي في مؤشرات عالمية بتقول انه هيوصل ل 900 ج للجرام بناء علي تحليلات اقتصادية للسوق

فاستثمارك اليوم هو جسر المستقبل لضمان الاستقرار المالي في حاضرك دائما

في كل الاحوال في ناس بتقدر تعمل فلوس من الغربة من اقل الامكانيات وفي ناس مع رزقها الكثير لكن ربنا مبيدهاش نعمه الادخار ويقال عليه مسرف

عايز تعرف انك مسرف ؛ هي ان لما ربنا يكرمك يبدء يتغير حالك ف اقتناء الاشياء الغير ضرورية

وكلنا عارفين ان معظم الناس بتشرب في مصر كليوباترا يروح هناك يشرب ماليبورو

يبقي ماسك نوكيا 1001 هناك يشتري ايفون

في الادخار والاستثمار وجهان لعملة واحدة وهي الحفاظ علي الاستقرار المالي لاطول فترة ممكنه

طيب ازاي تقدر تجمع مبلغ 200 الف ج في اقل من سنتين وطبعا ممكن يزيد عن الرقم

خلينا نعترف ان الرواتب حاليا في الاحد الادني 2000 ريال

لو مبتدفعش سكن لو مبتشربش سجاير لو معندكش اي ادوات ترفيهية

هتقدر انك تصرف من 300 ل 500 ريال

للاسف انا شوفت بعيني اشخاص كتيرة بتسرف في الصرف

انت مش رايح عشان تاكل انت رايح عشان تكون نفسك

وده مبدء مهم انك تبقي عارف انت موجود في الغربة ليه

احنا بنروح نتغرب من ظروفنا التعبانه الاقتصادية المؤلمة

واعرف ان الشخص الناجح اللي بيقدر يعيش بنفس الكيفية في الغني والفقر

انا بتكلم عن علم الادخار

تصرف المبلغ في اية

في اكلك وشربك وتقدر تعمل اكل بنفسك في البيت. تقلل من خروجاتك وسهراتك وتاكسياتك

كيلو الجمبري لا يتعدي 20 ريال

يعني او هتاكل يوميا كيلو جمبري هيبقي 600 ريال ده بحد اقصي

يبقي اللي عليك في انك تحوش اهم قاعده اصرف ما تبقي من الادخار

ابعت 1500 الاول علي سبيل المثال ودبر ظروفك ب الباقي

وهكذا

1500*4= 6000 بحد ادني شهريا

6000*12= 72000 ج

خلال سنتين 150الف

مش هتحوش الا كده طيب هل في ناس مرت بتجارب زي كده

ايوة كتير جدا

طيب لو مرتبك اعلي من 2000 واكثر تقدر تستهلك نفس القدر

الشخص الناجح تاني اهوه هو اللي بيقدر يصرف وهو فقير نفس القدر لما ربنا يكرمه

انت مسافر عشان تكون نفسك وتاسس حالك

ممكن تعرفي ليهء بتشرب ماليبورا هناك

ليه بتيجب الايفون

ليه بتاكل يوميا خارج البيت ودايما دائم الخروج وده طبعا مصاريف كتيرة

واعرف ان اللي راح مش زي اللي جاي ،ممكن في لحظة يحصلك مشكله فامن نفسك

وعشان تعرف تاسس نفسك من مبادى الادخار هو عدم الاحتفاظ بالمال مسافه لا تقل عن تلت ساعه او ٨ كيلو

وده بيرجع انك تراجع قرارك في سحبك من فلوس الادخار والافضل طبعا انك تبعت مصر اول بأول

ولازم تفكر جدا في الجمله دي

-الفرق بينك وبين الثراء هو " القدرة علي الأدخار " في أصعب الظروف -الاقتراض يسعدك اليوم ويرهقك غداً. أما الادخار فيرهقك اليوم ويسعدك غداً !



طيب لو انت في مصر وشغال شغل ثابت

نفسك تحوش ويبقي معاك فلوس ؟

يبقي أقرء المقال دا وحاول تطبق منهم خطوات

في البداية ربنا سبحانه وتعالي قال ؛ المال والبنون زينة الحياة الدنيا

يعني ربنا عارف أننا بنحب المال والبنون فهما زينة في حياتنا